अध्यक्ष ने देर रात किया अनाज मंडी का निरीक्षण, गैरहाजिर मिले कर्मचारी
श्रीमाधोपुर| कृषिउपज मंडी में रविवार देर रात को मंडी अध्यक्ष मोहन कंवर ने निरीक्षण किया। इस दौरान कई अनियमितताएं मिली। गेट नं. एक पर जहां कोई मिला नहीं गेट नं . 2 के चौकीदार ने गेट नहीं खोला। बाद में चौकीदार फूलचंद ने गेट नं. 2 खोला तो मंडी में कोई भी कर्मचारी उपस्थित नहीं था। मंडी अध्यक्ष मोहन कंवर ने बताया कि मंडी में टैक्स चोरी हो, इसके लिए देर रात को अनाज मंडी आई, तो गेट नं. एक पर कोई चौकीदार नहीं था। गेट नं. 2 के चौकीदार ने गेट खोलने से मना कर दिया। करीब आधा घंटे बाद गेट खोलने पर जांच में कोई भी कर्मचारी मंडी में नहीं मिला और ही सुपरवाइजर उपस्थित था। वहीं मंडी सचिव भी मंडी हैडक्वार्टर पर उपस्थित नहीं मिले। अध्यक्ष ने चौकीदार का उपस्थिति रजिस्टर पर मार्क लगाया है। गेट मैन सुगन सिंह का कहना है कि मंडी के गेट शाम पांच बजे बंद कर दिए जाते हैं तथा इसके बाद खोले नहीं जाते।
hin_Deva hin_Deva